Mia Skadhauge Stevn forsvandt efter en bytur i Jomfru Ane Gade natten til 6. februar. Hun blev senere fundet dræbt. En 36-årig mand er sigtet i sagen - onsdag accepterede han en forlængelse af varetægtsfængslingen.

Nordjylland gik i sort, da den 22-årige sygeplejerskestuderende Mia Skadhauge Stevn blev fundet dræbt i Dronninglund Storskov 10. februar. Forinden var den vellidte kvinde blevet samlet op af den formodede gerningsmand foran Netto på Vesterbro fire dage forinden – efter en munter bytur i Jomfru Ane Gade. Onsdag blev varetægtsfængslingen af den sigtede i sagen forlænget igen . Dermed forbliver manden bag tremmer, mens Nordjyllands Politi efterforsker sagen. En anden tidligere sigtet mand - også på 36 år - blev sat på fri fod igen 10. februar. Dommeren fandt ikke, at der var nok beviser til at fængsle ham. Tirsdag frafaldt sigtelserne mod ham .